**«Қазақстан Республикасының кейбір заңнамалық актілеріне Қылмыстық-процестік және Қылмыстық-атқару кодекстерін бір мезгілде түзете отырып, қылмыстық заңнаманы оңтайландыру мәселелері бойынша өзгерістер мен толықтырулар енгізу туралы» Қазақстан Республикасы заңының жобасы**

**тұжырымдамасының жобасы**

**1. Заң жобасының атауы.**

«Қазақстан Республикасының кейбір заңнамалық актілеріне Қылмыстық-процестік және Қылмыстық-атқару кодекстерін бір мезгілде түзете отырып, қылмыстық заңнаманы оңтайландыру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы.

**2. Заң жобасын әзірлеу қажеттілігінің негіздемесі.**

«Қазақстан Республикасының кейбір заңнамалық актілеріне Қылмыстық-процестік және Қылмыстық-атқару кодекстерін бір мезгілде түзете отырып, қылмыстық заңнаманы оңтайландыру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы (бұдан әрі – заң жобасы) Қазақстан Республикасы Президентінің тапсырмасына сәйкес әзірленді (07.12.2020 жылғы № 20-52-12.243 қарары, Қазақстан Республикасы Президентінің төрағалығымен өткен Қазақстан Республикасы Бас прокуратурасының басшылық құрамымен өткізілген 15.02.2021 жылғы № 21-01-7.4 хаттаманың 2.6-тармағы).

Қылмыстық-процестік және Қылмыстық-атқару кодекстерін (бұдан әрі –ҚПК, ҚАК) бір мезгілде түзете отырып, қылмыстық заңнаманы оңтайландыру:

2021 жылға арналған құқық қорғау жүйесін реформалау жөніндегі шараларды іске асыру жоспарының 4-тармағымен (11.02.2021 жылғы № 21-52-14.19-1);

Парламенттің заң шығару жұмысының 2021-2026 жылдарға арналған тұжырымдамалық жоспарымен (Президенттің 2021 жылғы 24 мамырдағы № 582 Жарлығымен бекітілген, 3-сессияға, 2022-2023 жылдарға жоспарланған);

Қазақстан Республикасының 2030 жылға дейінгі құқықтық саясат тұжырымдамасымен (Президенттің 2021 жылғы 15 қазандағы № 674 Жарлығымен бекітілген, 4.10-тармақ) көзделген.

ҚПК мен ҚАК бір мезгілде түзете отырып, қылмыстық заңнаманы оңтайландыру жөніндегі негізгі тәсілдерді Бас прокуратура жинақтаған жұмыс тобы мен мүдделі мемлекеттік органдар мүшелерінің ұсыныстары негізінде құқық қорғау және сот жүйелерін реформалау жөніндегі комиссия жанындағы Құқық қорғау жүйесін реформалау жөніндегі жұмыс тобы (бұдан әрі – Жұмыс тобы) әзірледі.

Көрсетілген тәсілдер Құқық қорғау және сот жүйелерін реформалау жөніндегі комиссияның және Реформалар жөніндегі Жоғары Кеңестің Консультативтік комитетінің бірлескен отырысында келісілді (15.10.2021 № 21-52-2.3 хаттама).

Қылмыстық-процестік және қылмыстық-атқару кодекстерін бір мезгілде түзете отырып, алдағы уақытта қылмыстық заңнаманы оңтайландырудың бірқатар тұжырымдамалық бағыттары айқындалды.

**Қылмыстық заңның санкцияларын өзектендіру әрекеттердің қоғамдық қауіптілігіне сәйкес келеді.**

Өзекті қылмыстық саясатты ескере отырып, жекелеген қылмыстық құқық бұзушылықтар үшін санкцияларды үйлестіру жоспарлануда.

Мәселен, қаржы пирамидаларының заңсыз қызметі, ПТР-тест нәтижелерін қолдан жасау және т. б. үшін жауаптылықты күшейту орынды болып көрінеді.

Сондай-ақ, құқық бұзушылықтардың жекелеген түрлері бойынша қастандық жасағаны үшін жауаптылық қайта қарауды талап етеді. Мысалы, қазір ұсақ ұрлық жасаған адамдарды сол жерде ұстау кезінде (Қылмыстық Кодекстің 187-бабы) осы мәселенің реттелмеуіне байланысты оларға қатысты қылмыстық істер тоқтатылады.

**Қылмыстық жазаларды тағайындау және орындау тәртібін ұтымды ету.**

Түзетулерді қылмыстық жазалардың әділдігін қамтамасыз етуге, қазіргі заманғы әдістер мен техникалық құралдарды енгізе отырып, оларды орындау үшін тиісті жағдайлар жасауға бағыттау көзделуде.

Оның ішінде сотталғандарды ұстау режимдерін оңтайландыру жоспарлануда, бұл пенитенциарлық инфрақұрылым объектілерін неғұрлым тиімді пайдалануға мүмкіндік береді.

**Қылмыстық процеске қатысушылардың мәртебесі мен өкілеттік шеңберін қайта қарау.**

Бұл бағыттың мақсаты қылмыстық процеске қатысушылардың мәртебесін нақты айқындау және олардың өкілеттіктерінің аражігін ажырату, сондай-ақ Сот төрелігі қағидаттарын қамтамасыз ету болып табылады.

Атап айтқанда, жәбірленушілерге құқықтық кепілдіктерді кеңейту, адвокаттың мәртебесін арттыру мәселелерін пысықтау, сондай-ақ прокурор мен соттың процестік өкілеттіктерін нақтылау ұсынылады.

**Бюрократия мен әуре-сарсаңды азайту үшін сотқа дейінгі тергеп-тексеруді жаңғырту.**

Тиісті бастамаларды іске асыру сотқа дейінгі тергеп-тексеру нысандарын оңтайландыруды, оның рәсімдері мен мерзімдерін қысқартуды, дәлелдемелерді бекітудің қазіргі заманғы тәсілдерін енгізуді және т. б. көздейді.

Жалпы, жоспарланған оңтайландыру азаматтардың конституциялық құқықтарын қорғауды күшейтуге және қылмыстық қудалау органдары жұмысының тиімділігін арттыруға бағытталған.

Заң жобасында қылмыстық сот ісін жүргізуді одан әрі жетілдіруге, реттеудегі олқылықтардың орнын толтыруға, коллизияларды жоюға және заң нормаларын редакциялық жақсартуға бағытталған басқа да түзетулер көрініс табуға тиіс.

**3. Жария талқылау нәтижелері.**

|  |  |  |
| --- | --- | --- |
| **Р/с**  **№** | **Ұсынылған шешім** | **Қоғамның (нысаналы топтардың) көзқарасы** |
| 1 | Өзекті қылмыстық саясатты ескере отырып, жекелеген қылмыстық құқық бұзушылықтар үшін санкцияларды үйлестіру.  Сот шешімдерінің әділдігімен қоғамның қанағат етуін жоғарлатады. |  |
| 2 | Қаржы пирамидаларының заңсыз қызметі, ПТР-тест нәтижелерін қолдан жасау және т. б. үшін жауаптылықты күшейту.  Профилактиканы күшейтуге және қылмыстылық деңгейінің түсүіне мүмкіндік береді. |  |
| 3 | Құқық бұзушылықтардың жекелеген түрлері бойынша қастандық жасағаны үшін жауаптылықты қайта қарау.  Профилактиканы күшейтуге және қылмыстылық деңгейінің түсүіне мүмкіндік береді. |  |
| 4 | Қазіргі заманғы әдістер мен техникалық құралдарды енгізе отырып, қылмыстық жазаларды орындау үшін тиісті жағдайлар жасау.  Сотталғандардың түзелуін және қылмыстық құқық бұзушылықтардың қайталана жасалуының профилактикасын жоғарлатады. |  |
| 5 | Сотталғандарды ұстау режимдерін оңтайландыру.  Пенитенциарлық инфрақұрылым объектілерін неғұрлым тиімді пайдалануға мүмкіндік береді. |  |
| 6 | Қылмыстық процеске қатысушылардың мәртебесін нақты айқындау.  Сот төрелігі қағидаттарын сақтауды жоғарлатады. Процесске қатысушылардың құқықтарын неғұрлым тиімді іске асыру үшін жағдай жасайды. |  |
| 7 | Жәбірленушілерге құқықтық кепілдіктерді кеңейту, адвокаттың мәртебесін арттыру мәселелерін пысықтау, сондай-ақ прокурор мен соттың процестік өкілеттіктерін нақтылау.  Құқықтық көмекті қажет ететін процесс қатысушыларына құқықтық көмек көрсетудің кепілдіктерін күшейтеді. Процестік рәсімдердің қайталануына жол бермейді. |  |
| 8 | Рәсімдері мен мерзімдерін қысқартып, дәлелдемелерді бекітудің қазіргі заманғы тәсілдерін енгізіп және т. б., сотқа дейінгі тергеп-тексеру нысандарын оңтайландыру.  Азаматтардың конституциялық құқықтарын қорғауды күшейтеді және қылмыстық қудалау органдары жұмысының тиімділігін арттырады. |  |

**4. Заң жобасының қабылдау мақсаттары.**

Заң жобасының мақсаты қазақстандық қоғамның конституциялық құндылықтарын қылмыстық-құқықтық қорғауды күшейту болып табылады, оның ең жоғары және ең бастысы адам, оның өмірі, құқықтары мен бостандықтары, қоғамдық келісім мен саяси тұрақтылық, бүкіл халықтың игілігі үшін экономикалық даму, қазақстандық патриотизм болып табылады.

**5. Заң жобасын реттеу нысанасы.**

Қылмыстық жауаптылықты белгілеуге, жаза тағайындауға және қылмыстық-құқықтық ықпал етудің өзге де шараларына, үкімді орындауға байланысты қоғамдық қатынастар заң жобасын реттеудің нысанасы болып табылады.

**6. Заң жобасының құрылымы мен мазмұны.**

Заң жобасы екі баптан тұрады.

1-бап:

1) 2014 жылғы 3 шілдедегі Қазақстан Республикасының Қылмыстық кодексіне;

2) 2014 жылғы 4 шілдедегі Қазақстан Республикасының Қылмыстық іс жүргізу кодексіне;

3) 2014 жылғы 5 шілдедегі Қазақстан Республикасының Қылмыстық-атқару кодексіне өзгерістер мен толықтырулар енгізуді көздейді.

2-бап Заңның қолданысқа енгізілу тәртібін айқындайды.

**7. Заң жобасы қабылданған жағдайда болжанатын құқықтық және әлеуметтік-экономикалық салдар.**

Қылмыстық, қылмыстық-процестік және қылмыстық-атқару заңнамасын жетілдірудің әлеуметтік негізділігі Қазақстанның қазіргі заманғы құқықтық мемлекет стандарттарына едәуір ілгерілеуінен, азаматтық қоғам институттарының дамуынан, саяси және экономикалық жағдайлардың, оның ішінде жаһандық ауқымда өзгеруінен туындады.

Заңды қабылдау құқықтың үстемдігін, мемлекеттік мәжбүрлеу шараларының жауаптылықтың әділдігі мен мөлшерлестігі қағидаттарына сәйкестігін, сондай-ақ Қазақстан Республикасы қызметінің жоғары конституциялық құндылықтары мен түбегейлі принциптерінің тиімді қорғалуын қамтамасыз етеді.

**8. Заң жобасын іске асыруға байланысты болжанатын қаржы шығындары.**

Заң жобасын қабылдау мемлекеттік бюджеттен шығындарды алып әкелмейді.

**9. Басқа заңнамалық актілерді әзірленетін заң жобасына бір мезгілде (кейіннен) сәйкес келтіру қажеттігі.**

Басқа заңнамалық актілерді әзірленіп жатқан заң жобасына бір мезгілде (кейіннен) сәйкес келтіру, оның ішінде 2014 жылғы 5 шілдедегі «Әкімшілік құқық бұзушылық туралы» Қазақстан Республикасының Кодексіне жекелеген заң жобасына өзгерістер мен толықтырулар енгізу қажеттігі туындап отыр.